Keramisk vingetakstein har vært produsert i hundrevis av år. I tidligere tider ble den håndlaget, men idag blir den maskinlaget ved ekstrudering eller formpressing. Den er fortsatt enkel i sin utforming og har et autentisk uttrykk. De to hjørneavskjæringer bestemmer lekteavstanden og selve overlappen mellom taksteinene. På grunn av den enkle overlappen regnes ikke vingetakstein som like tette som falsede takstein og passer derfor ikke på lavere takvinkler, men kan gjerne legges fra 25° takhelling eller mer. Vingetakstein benyttes gjerne ved renovering og omlegging av gamle tak og på historiske bygg, der et autentisk uttrykk ønskes.